stanford-oval/wikipedia huggingface dataset:
סנקט פטרבורג
היסטוריה > העיר כיום

| --- | --- |
 :  ראו גם – הבניינים הגבוהים בסנקט פטרבורג
בתקופת הפרסטרויקה החל בברית המועצות גל של החזרת שמות קודמים למקומות ששמם שונה. ב-12 ביוני 1991 נערך בעיר משאל עם שבו החליטו תושבי העיר להחזיר את השם המקורי "סנקט פטרבורג", עם תמיכה של 54% אחוזים. ההחלטה נכנסה לתוקף באישור המועצה העליונה של רוסיה ב-6 בספטמבר באותה השנה. שמות הרחובות, הפארקים והארמונות חזרו גם כן לשמם המקורי. אך במשאל עם נוסף שנערך בחרו המקומיים להשאיר את שם המחוז "מחוז לנינגרד" מהתקופה הסובייטית ולא לשנותו.
מאז 1997 העיר מארחת את פורום סנקט פטרבורג הבין-לאומי לכלכלה, המהווה לפורום כלכלי חשוב מאוד שנועד למשוך השקעות זרות לרוסיה. הפורום כולל כנסים שנתיים בהשתתפות נשיא רוסיה המארח בכנסים אלה את בכירי הפוליטיקאים, הכלכלנים, אנשי העסקים והעיתונאים, כדי לדון בנושאים הבוערים בענייני כלכלה ויחסים בין-לאומיים.
בשנת 2017 נחנך בעיר אצטדיון קרסטובסקי שאירח משחקים בגביע הקונפדרציות 2017, מונדיאל 2018 וביולי 2021 אירח גם משחק ביורו 2020.
במהלך התפרצות נגיף הקורונה ברוסיה, לראשונה מאז מלחמת העולם השנייה, בהוראת מועצת העיר סנקט פטרבורג החל ממרץ 2020 הוטל על העיר סגר כללי במסגרתו נאסר על התושבים לצאת מבתיהם. בעיר תועד מספר ההדבקות השני בגודלו במדינה – 29,916 נדבקו, 22,613 הבריאו ו-1,862 מתו.
טירת מיכאילובסקי
קתדרלת הים בקרונשטאדט
נהר פונטנקה
תעלת גריבוידוב וכנסיית הגואל שעל הדם
פטרהוף
קתדרלת איסק הקדוש
שדה מרס
אקלים ומיקום גאוגרפי

סנקט פטרבורג היא העיר הצפונית ביותר בעולם מבין הערים בעלות אוכלוסייה של יותר ממיליון איש. היא ממוקמת בצפון-מערב רוסיה על שפת הים הבלטי בשפך נהר הנֶבה. הגובה מעל פני הים במרכז העיר הוא 1–5 מ'. סנקט פטרבורג היא עיר בעלת אקלים קר ולח. מספר ימי השמש במהלך השנה הוא כ-62 בלבד. הטמפרטורה היומית הממוצעת עומדת על C°‏ 17.8 ביולי, ו־C°‏ 7.7− בינואר.
| אקלים בסנקט פטרבורג> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בסנקט פטרבורג> ינואר.-4.8.-10.5.37 | אקלים בסנקט פטרבורג> פברואר.-4.6.-10.6.30 | אקלים בסנקט פטרבורג> מרץ.0.0.-6.9.34 | אקלים בסנקט פטרבורג> אפריל.7.4.-0.2.33 | אקלים בסנקט פטרבורג> מאי.14.7.5.7.37 | אקלים בסנקט פטרבורג> יוני.19.4.10.8.57 | אקלים בסנקט פטרבורג> יולי.22.0.13.9.77 | אקלים בסנקט פטרבורג> אוגוסט.20.1.12.5.80 | אקלים בסנקט פטרבורג> ספטמבר.14.5.7.9.69 | אקלים בסנקט פטרבורג> אוקטובר.7.7.2.8.66 | אקלים בסנקט פטרבורג> נובמבר.1.6.-2.4.55 | אקלים בסנקט פטרבורג> דצמבר.-2.5.-7.3.50 | אקלים בסנקט פטרבורג> שנה.8.1.1.4.625 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Погода и климат
פוליטיקה

העיר סנקט פטרבורג היא עיר פדרלית שבראשה עומד מושל סנקט פטרבורג המנהל את מינהל העיר סנקט פטרבורג המכונה רשמית ממשלת העיר. לצד ממשלת העיר פועלת האספה המחוקקת של סנקט פטרבורג, כפרלמנט עירוני ובו 50 חברים, המחוקקת חוקים עירוניים ובלבד שאלה אינם נוגדים את חוקת רוסיה.
בשל חשיבותה ההיסטורית של העיר וקרבתה לאירופה, תפקיד מושל העיר נהנה מיוקרה רבה, שאין מקבילה לה ברוסיה למעט תפקיד מושל סבסטופול וראש עיריית מוסקבה.
כלכלה

סנקט פטרבורג היא שער סחר מרכזי, מרכז פיננסי ותעשייתי של רוסיה, אשר מתמחה בסחר בנפט ובגז, בניית ספינות, תעשייה אווירית, רדיו ואלקטרוניקה, תוכנה ומחשבים; בניית מכונות, מכונות כבדות ותחבורה, כולל טנקים וציוד צבאי אחר, כרייה, ייצור מכשירים, מטלורגיה ברזלית (ייצור סגסוגות אלומיניום), כימיקלים, תרופות, ציוד רפואי, הוצאה לאור והדפסה, מזון והסעדה, סיטונאות וקמעונאות, תעשיות טקסטיל והלבשה, ועסקים רבים אחרים. זוהי הכלכלה השנייה בגודלה ברוסיה, אחרי זו של מוסקבה.
עשירית מטורבינות החשמל בעולם מיוצרות בעיר זו במפעלי LMZ, שבנתה למעלה מאלפיים טורבינות לתחנות כוח ברחבי העולם. התעשיות המקומיות העיקריות הן מספנת האדמירליות, המספנה בלטית, חברת LOMO, מפעל קירוב, חברת Elektrosila ומפעלי איז'ורה; בסנקט פטרסבורג ממוקמים גם משרדי חברת גזפרום נפט, Sovkomflot, חברת הדלק הפטרבורגית וחברת SIBUR ותאגיד גזפרום הממשלתי, שמשרדיו במרכז לאחטה, הוא משלם המיסים הגדול בעיר.
בסנקט פטרבורג שלושה נמלי מטען גדולים: הנמל הגדול של העיר, קרונשטאדט ולומונוסוב. ספינות שיט בין-לאומיות עוגנות בנמל הנוסעים בטרמינל הימי בקצה המערבי של האי וסילי בעיר. מערכת מורכבת של נמלי נהר בשתי גדות נהר הנייבה קשורות זו לזו למערכת נמלי הים, ובכך הופכת את פטרבורג לקישור העיקרי בין הים הבלטי לשאר רוסיה דרך נתיב המים וולגה-בלטי.
מטבעת סנקט פטרבורג, שנוסדה בשנת 1724, היא אחת המטבעות הגדולות בעולם. היא מייצרת מטבעות רוסיים, מדליות ותגים רשמיים. סנקט פטרבורג היא גם ביתם של היציקה הרוסית העתיקה והגדולה ביותר, חברת מונומנטסקולפטורה, שיצרה אלפי פסלים אשר מוצבים בגנים הציבוריים של סנקט פטרבורג, כמו גם בערים רבות אחרות. כאן נוצרו אנדרטאות ופסלי ברונזה של הצארים, כמו גם דמויות של אישים מכובדים היסטוריים חשובים אחרים, ומונומנטים מפורסמים אחרים בעולם, כמו הפסלים של פיטר קלודט פון יורגנסבורג, פאולו טרובצקוי, פאבל אנטוקולסקי ואחרים.
טויוטה בונה מפעל בעיר הפרברית שושיארי, ג'נרל מוטורס וניסן חתמו על עסקאות גם עם ממשלת רוסיה[דרוש מקור]. תעשיית הרכב והחלפים נמצאת כאן בעלייה מתמדת. סנקט פטרבורג ידועה כ"בירת הבירה" של רוסיה, בשל אספקת המים המקומיים ואיכותם, ותורמת למעלה מ-30% מהייצור המקומי של בירה עם חמש המבשלות הגדולות בהן מבושלת הבירה השנייה בתפוצתה באירופה, בלטיקה, ומבשלת ונה (שתיהן מופעלות על ידי BBH), מבשלת היינקן, סטפן ראזין (שתיהן בבעלות הייניקן) ומבשלת טינקוף (SUN-InBev). בנוסף, היקף ענף הבנייה בעיר הוא השני בגודלו ברוסיה, כולל מסחר, שיכון ובנייה.
בשנת 2022 עומד התקציב העירוני על 800 מיליארד רובל רוסי. ההכנסה החודשית הממוצעת נטו לנפש בסנקט פטרבורג היא בדרך כלל 20% יותר מהממוצע הארצי ברוסיה (כ-22,821 רובל בשנת 2012 על פי סוכנות הסטטיסטיקה הפדרלית הרוסית).
תחבורה

אף על פי שבעבור המקומיים בעלות על רכב היא סימן להצלחה ומעמד חברתי, רשת התחבורה הציבורית בעיר היא למעשה ענפה ויעילה, גם אם היא צפופה לעיתים קרובות. הרכבת התחתית של סנקט פטרבורג הוא אופן התחבורה היעיל ביותר והרשת שלה מכסה כמעט את כל תחומי העיר, כאשר תחנות חדשות נפתחות כמעט מדי שנה ויש בהן עיצוב אדריכלי מרהיב. התחבורה הציבורית מורכבת מרשת רכבת תחתית, אוטובוסים, טרוליבוסים וחשמליות. התשלום מתבצע לרוב באמצעות כרטיס נסיעה או כרטיס מוגבל בזמן המאפשר תשלום על כל סוגי התחבורה הציבורית.
ישנם שני סוגים של אוטובוסים: נתיבי אוטובוס ציבוריים המופעלים על ידי החברה העירונית PassajirAvtoTrans ונתיבים מסחריים בבעלות של חברות פרטיות (כמו הפארק השלישי). לעיתים קרובות כולם עוברים באותם קווים. ההבדל הוא במחיר הנסיעה והעובדה שאוטובוסים פרטיים אינם מספקים מחירים מיוחדים, הנחות לסטודנטים, והמחיר הוא גבוה יותר. האוטובוסים המסחריים כולם מסומנים באות K (או T) כמו K-1 או K-154. שלא כמו בנתיבים ציבוריים, בנתיבים המסחריים ניתן לעצור בכל נקודה שהנוסע יבקש לאורך הקו, באמצעות בקשה מראש מהנהג, בעוד קווים ציבוריים עוצרים רק בתחנות הרשמיות.
מערכת התחבורה הציבורית בסנט פטרסבורג עובדת משעה 06:00 עד 00:00, כמה מסלולים מתחילים קצת יותר מוקדם ועוצרים מעט אחר כך. בימים מסוימים שבהם הרכבת התחתית פועלת 24 שעות.
בעיר פועלות חמש תחנות רכבת:
התחנה הבלטית (משרתת קווים לקינגיספ ואיוואנגורוד, עם קישור לפטרהוף, לומונוסוב, סוסנובי בור, גטצ'ינה, לוגה, פסקוב וגדוב)
תחנת ויטבסק (משרתת קווים לקלינינגרד, ערי אוקראינה, בלארוס, המדינות הבלטיות ורכבת פרברית לפאבלובסק, אורדג', ויריצה)
תחנת לדוגה (רכבות למורמנסק, וולוגדה, ארכנגלסק, טיומן, ערי מזרח רוסיה, הלסינקי; רכבת פרברית לבודוגוש, וולחובסטרוי, נבדובסטרוי, בבאייבו)
תחנת מוסקבה (רכבות למוסקבה, במרכז ובדרום רוסיה; רכבת פרברית לקירישי, שדה לודיינויה, מלאיה וישרה ונובגורוד)
תחנת פינלנד (משרתת את תנועת רכבות הפרברים לפריאוזרסק, קוזנצ'נויה, ויבורג, ססטרורצק, אגם לדוגה וכן רכבות להלסינקי).
בעבר פעלה תחנת ורשה שנסגרה בשנת 2001. עד לשיטפון שפרץ בשנת 1924 פעלה תחנת הרכבת פרימורסקי בצפון מזרח העיר. בסנקט פטרבורג ישנם משרדים של קו הרכבת הגדול ביותר ברוסיה – אוקטיברסקאיה – ושניים מסניפיה: קו סנקט פטרבורג וסנקט פטרבורג-ויטבסק.
נמל התעופה הצמוד לעיר הוא נמל התעופה פולקובו.
אתרים ומוקדי תיירות

בנייני הארמיטאז', משמאל לימין: תיאטרון הארמיטאז', הארמיטאז' הגדול (הישן), הארמיטאז' הקטן, ארמון החורף
העיר היא אחד מאתרי התיירות המרכזיים והחשובים ברוסיה. על פי מיטב המסורת הנורדית, נבנתה העיר בשטח גדול, ורובה הוא אזורי פארקים, תעלות ואגמים.
שטח העיר הוא כ-1439 קמ"ר, מה שעושה אותה לעיר השנייה בגודל שטחה באירופה עבור מעל למיליון תושבים, לאחר לונדון. העיר גדולה בשטחה פי שניים מניו יורק ופי 18 מפריז. סנקט פטרבורג היא העיר הצפונית ביותר הכוללת יותר ממיליון תושבים. בשנת 1990 הוכרז המרכז ההיסטורי של העיר (לראשונה לאחר נפילת מסך הברזל בברית המועצות), שלפעמים נקרא גם המוזיאון החוץ-מבני של נאו קלאסיציזם, כאתר מורשת עולמית על ידי אונסק"ו.
סנקט פטרבורג היא עיר בעלת רקע תרבותי ואדריכלי עשיר. הופעתה המלכותית של העיר היא תוצאה של שלל פרטי אדריכלות, בהם: שדרות ישרות ורחבות, שטחים פתוחים, פארקים וגנים, גדרות מתכת מקושטות, פסלים ואנדרטות. בניגוד לרוב הערים העתיקות באירופה שהלכו והתפתחו לאורך השנים בצורה טבעית, סנקט פטרבורג נבנתה מלכתחילה עם תכנון קפדני ותוך הקצאת משאבים אדירים.
כחלק מהתכנון, הוזרמו מי נהר הנֶבָה דרך עשרות תעלות, שמשתלבות במרקם המרכז העירוני עם גשריהן ומעגניהן. תעלות מים אלה מוסיפות לאווירה המיוחדת השוררת בעיר ובזכותן הוענק לה הכינוי "ונציה של הצפון".
בין שפע המוזיאונים נמנה הארמיטאז' השוכן ברובו בארמון החורף של הצארים ובעל אוסף ציורים מן המפורסמים בעולם. אתרים הראויים לציון הם בין היתר קתדרלת יצחק (איסאקייבסקי סאבור) ומנזר אלכסנדר נֶבסְקִי שבו קבורים גדולי הספרות הרוסית. בקתדרלת פטר ופול קבורים רבים מבני משפחת המלוכה (בית רומנוב), כיכר הארמון עם עמוד אלכסנדר.
בעיר פעילים כ-40 תיאטראות, ביניהם תיאטרון מריאינסקי, שהוא אחד מבתי האופרה הבולטים בעולם. בתיאטרון זה שוכנת גם אחת מלהקות הבלט המוכרות בעולם – "בלט קירוב". העיר היא ביתה של "אקדמיה וגנובה" שהוא מבתי הספר לבלט הטובים בעולם.
בין יצירות האדריכלות מהמאה ה-18 ומהמאה ה-19 נמנים מבצר פטר ופאול הקדושים הממוקם על אי השולט על שפך הנהר והנמל, מכון סְמוֹלְנִי, שדרת נֶװְסְקִי, בניין הבורסה באי וָסִילְײֵבְסְקִי, כיכר הדקבריסטים, רחוב האדריכל רוֹסִי, כיכר האמנויות. בשנת 1960 הוקמה אנדרטת זיכרון פִיסְקָרֵבְסְקָאיָה לזכר נספי מלחמת העולם השנייה והמצור. בשנים 1950–1980 הוקמו שכונות מגורים, בנייני ממשל וציבור.
בשיא הקיץ מתרחשת בעיר תופעת הלילות לבנים, שבה השמש שוקעת מתחת לקו האופק למשך פרק זמן קצר בלבד, וחשיכה של ממש איננה משתררת כלל ועיקר. בתקופה זו מתרחשים בעיר פסטיבלים רבים, שהידוע בהם הוא פסטיבל הלילות הלבנים.
נפות העיר

| 0 | 1 | 2 |
| --- | --- | --- |
| העיר מחולקת ל-18 נפות (ראיונים): | העיר מחולקת ל-18 נפות (ראיונים): | החלוקה המינהלית |
|  נפת האדמירליות  האי וסילי  נפת ויבורג  נפת קלינין  נפת קירוב  נפת קולפינו  נפת המשמר האדום  נפת קראסנוסלסקי  קרונשטאדט |    נפת הנופש  נפת מוסקבה  נפת נבסקי  נפת פטרוגרד  נפת ארמונות פיוטר הגדול  פרימורסקי  נפת פושקין  נפת פרונזה  הנפה המרכזית | החלוקה המינהלית |
| בגבולות הנפות והאזורים ישנם 111 תת-מחוזות מוניציפליים: 81 מהם מחוזות (אוקרוגים) מוניציפליים, 9 ערים (הנמצאים במחוז לנינגרד) ו-21 כפרים. | בגבולות הנפות והאזורים ישנם 111 תת-מחוזות מוניציפליים: 81 מהם מחוזות (אוקרוגים) מוניציפליים, 9 ערים (הנמצאים במחוז לנינגרד) ו-21 כפרים. | החלוקה המינהלית |
נפות העיר > חלוקת אזורי התיירות

מרכז העיר. מרכז סנקט פטרבורג שנוסד בשנות ה-30 של המאה ה-18 הוא החלק העתיק ביותר של העיר (מלבד מצודת פטר ופבל) אשר מכיל את מרבית אטרקציות התיירות באזור המטרופולין של סנקט פטרבורג. אזור זה ממוקם על מספר איים הנמצאים בין נהר הנייבה שבצפון ותעלת אובוודני שבדרום. את מרכז העיר חוצים הנהרות פונטאנקה ומוייקה. במרכז סנקט פטרבורג נמצא מוזיאון האֶרְמִיטָאז' שהוא אחד המוזיאונים הגדולים, הוותיקים והחשובים ביותר בעולם לאמנות. כמו כן בחלק זה של העיר ממוקמת גם השדרה הראשית של העיר, נייבסקי פרוספקט, המכילה מונומנטים ארכיטקטוניים רבים מהמאה ה-18 והמאה ה-19.
האי וסילי. זהו רובע הגובל בנהרות נייבה הגדולה ונייבה הקטנה מדרום ומצפון-מזרח ובמפרץ הפיני ממערב. הרובע מהווה חלק ניכר מאזור המרכז ההיסטורי של העיר. החלק הצפון מערבי העצום של הרובע איננו מכיל אתרים בעלי עניין לתיירים, בניגוד לחלק המזרחי של האי שמכיל אתרים רבים בעלי עניין תיירותי.
אזור פטרוגרד. זהו אחד מהמרכזים ההיסטוריים של העיר שמשתרע על פני מספר איים בצפון הדלתא של הנייבה. ברובע, שמכיל בעיקר שכונות מגורים, נמצאים גם כמה מהאוניברסיטאות הקטנות יותר בעיר, אצטדיון פטרובסקי המשמש את מועדון הכדורגל זניט סנקט פטרבורג ואחד המבנים הגבוהים ביותר בעיר – לידר טאואר, המשמש לתחנת שידורי טלוויזיה וגובהו 326 מטרים. באזור ממוקמת גם מצודת פטר ופבל והאתר בו היישוב סנקט פטרבורג נוסד במקור. הרובע מכיל מונומנטים ארכיטקטוניים רבים מהמאה ה-19 והמאה ה-20. באיים שבחלק הצפון-מערבי של הרובע נמצאים מספר מרכזי בילוי בולטים בעיר, כמו גם פארקים, וילות ומתקני ספורט בולטים.
צפון סנקט פטרבורג. זהו רובע המכיל בעיקר בנייני דירות חדגוניים ולעיתים רבות אף מכוערים, אשר נבנו במהלך התקופה הסובייטית ונודעים בשם "חרושצ'ובקי". אזור זה איננו מכיל אתרים בעלי עניין תיירותי.
דרום סנקט פטרבורג. אלה הפרברים הדרומיים של העיר בהם היה ממוקם לפני המהפכה הרוסית בשנת 1917, מרכז התעשייה של העיר. באזור זה החל המצור על לנינגרד במהלך מלחמת העולם השנייה. אטרקציות תיירות בולטות באזור זה כוללות את שערי הניצחון של הנארווה, כנסיית צ'סנה ומצפה פולקובו.
הגדה המזרחית של סנקט פטרבורג. באזור זה נמצאים בין היתר מספר כנסיות יפות, פארקים, זירת הוקי קרח המשמש את קבוצת סק"א סנקט פטרבורג ותחנת הרכבת לדוגה.
דמוגרפיה

בעיר מתגוררים 5,028,000 תושבים (2013). סנקט פטרבורג היא העיר השנייה בגודלה ברוסיה והרביעית באירופה.
על פי מפקד אוכלוסין כלל רוסי שנערך בשנת 2010, נמצא כי בעיר מתגוררים בני יותר מ-200 לאומים, וביניהם: רוסים (95.5%), אוקראינים (1.52%), בלארוסים (0.9%), טטרים (0.73%) ויהודים (0.57%).
כ-7.89% מהאוכלוסייה לא הגדירו את השתייכותם האתנית.
הקהילה היהודית בעיר

אחרי ייסוד העיר ב-1703 הותר להתיישב בה רק ליהודים שהמירו דתם, או לפי היתר מיוחד מהצאר. המפקד הראשון של משטרת סנקט פטרבורג היה אנטוניו די ויירה, שהיה אולי יהודי מומר. עם זאת, הקהילה היהודית במקום היא אחת הוותיקות ברוסיה. אחרי חלוקת פולין ב-1795 הגיעו יהודים לעיר ולמעשה הניחו את היסוד לקהילה היהודית. ב-1802 היה כבר בית עלמין יהודי. הרפורמות של הצאר אלכסנדר השני, הביאו לצמיחה מהירה באוכלוסייה היהודית בעיר. ב-1863 מונה לראשונה רב ראשי לעיר. ב-1893 נבנה בית הכנסת קורל הגדול, שהכיל 1,200 מקומות. ב-1917 בעקבות מהפכת פברואר בוטלו כל ההגבלות על התיישבות יהודית בעיר.
עד 1930 היה הרב דוד טבל קצנלנבוגן רבה של הקהילה. עם מותו נסגר בית הכנסת הגדול, אך נפתח שוב בעקבות פניות חברי הקהילה. כרב הקהילה בין 1934–1936 שימש מנחם מנדל גלוסקין, אחריו הרב אברהם לובנוב מ-1943 עד 1973. ב-1978 כחלק מהכנות לאולימפיאדה במוסקבה שופץ בית הכנסת כאחד ממוקדי התיירות בעיר. בשנות השמונים כרב בית הכנסת נבחר יפים לויטיס. ב-1989 חודשה הפעילות הקהילתית. ב-1990 נפתח בית ספר יהודי על ידי מיכאל קוריץ. מאז 1997 רב העיר הוא שליח חב"ד, הרב מנחם פבזנר. נשיא הקהילה הוא מרק גרוברג. מרכז הקהילה היהודית שוכן ברחוב לרמונטובסקי.
לפי מרשם האוכלוסין הרוסי, בשנת 2003 חיו בעיר 35,000 יהודים. אחרים מעריכים כי המספר גבוה יותר.
אישים בולטים שנולדו בסנקט פטרבורג

רומן וישניאק ー צלם אמריקאי.
יצחק מירלשוילי ー יזם ישראלי, בעל השליטה בערוץ 14.
דמיטרי שוסטקוביץ' - מלחין. הסימפוניה השביעית שלו, הקרויה "סימפוניית לנינגרד" מנציחה את המאבק הקשה והנואש על העיר במלחמת העולם השנייה.
ספורט

סנקט פטרבורג היא אחת הערים המפותחות ביותר בתחום הספורט ובה 1,649 היכלי ספורט, 118 בריכות שחייה, 18 מרכזי החלקה, 17 אולמות סגורים להחלקה, 13 אצטדיונים ומגרשי כדורגל, שתכולתם יותר מ-1,500 מושבים ויותר מ-20 מרכזי ספורט. אחד האצטדיונים הגדולים ברוסיה והגדול ביותר בצפון מערב רוסיה הוא אצטדיון קרסטובסקי ובו למעלה מ-68,000 מושבים, אצטדיון נוסף הוא אצטדיון פטרובסקי המשמש את בתי הספר לכדורגל השונים בעיר. בנוסף קיים גם היכל הספורט יובילייני, המשמש למשחקי כדורסל, מתחם הספורט פטרבורגסקי המארח בעיקר קונצרטים, היכל הקרח המשמש למשחקי הוקי קרח והיכל סיבור ארנה, המשמש לקונצרטים ומשחקי כדורסל שונים. המרכז החשוב ביותר להכשרה בתחום הספורט בעיר הוא האוניברסיטה הלאומית הממלכתית לתרבות גוף, ספורט ובריאות על שם לסגאפט (ברוסית: Национальный государственный университет физической культуры, спорта и здоровья имени П. Ф. Лесгафта). בשנת 2023 העיר תארח את אליפות העולם בהוקי קרח ולשם כך נבנה סק"א ארנה, שצפוי להכיל יותר מ-22,000 מושבים.
בעיר פועלים מספר רב של מועדוני ספורט מקצועניים:
| מועדון | ליגה | ענף ספורט | אצטדיון/היכל בית | הקמה | תארים בולטים | הערות |
| --- | --- | --- | --- | --- | --- | --- |
| זניט |  הפרמייר ליג הרוסי | כדורגל | גזפרום ארנה | 1926 | 1 גביע אופ"א (2007/08), 1 הסופרקאפ האירופי (2008), 7 אליפויות רוסיה, 1 אליפות ברית המועצות |  |
| זניט-2 |  ליגת הכדורגל המקצוענית | כדורגל | אצטדיון סמנה | 1993 |  | קבוצת מילואים של זניט |
| דינמו |  ליגת הכדורגל המקצוענית | כדורגל | אצטדיון דינמו | 1923 |  | מועדון הכדורגל הוותיק ביותר בעיר |
| זניט |  הליגה המאוחדת של VTB‏ | כדורסל | סיבור ארנה | 2014 |  |  |
| ספרטק | ללא. המועדון פורק | כדורסל | סיבור ארנה | 1935 | 2 גביע ספורטה, 1 גביע רוסיה, 2 אליפויות ברית המועצות, 2 גביעי ברית המועצות |  |
| דינמו | ללא. המועדון פורק | כדורסל | היכל הספורט יובילייני | 2004 | 2 יורוצ'לנג' |  |
| אבטומוביליסט | ליגת המשנה הרוסית בכדורעף | כדורעף | אקדמיית הכדורעף פלאטונוב | 1935 | 2 גביעי CEV‏, 2 אליפויות רוסיה, 3 אליפויות ברית המועצות, 2 גביעי ברית המועצות | מועדון בת של זניט |
| זניט | ליגת העל הרוסית בכדורעף | כדורעף | אקדמיית הכדורעף פלאטונוב | 2017 |  |  |
| סק"א | KHL | הוקי קרח | היכל הקרח (סנקט פטרבורג) | 1946 | 2 גביע גגארין |  |
| סק"א-1946 |  MHL | הוקי קרח | היכל הספורט יובילייני | 2009 |  | קבוצת הנוער של סק"א |
| דינמו | VHL | הוקי קרח | היכל הספורט יובילייני | 2009 | 1 גביע פטרוב |  |
| פוליטך | ליגת העל הרוסית בקטרגל | קטרגל | ההיכל המחוזי על שם קלינין | 1995 |  |  |
| לנינגרדקה | ליגת העל הרוסית בכדורעף נשים | כדורעף נשים | אקדמיית הכדורעף פלאטונוב | 1935 | 2 גביעי ברית המועצות |  |
| זניט | ליגת העל הרוסית בכדורגל נשים | כדורגל נשים | אצטדיון סמנה | 2020 |  | מועדון בת של זניט |
| אוניברסיטט לסגאפט-נייבה | ליגת העל הרוסית בכדוריד | כדוריד | יובילייני | 1964 | 1 אליפות רוסיה |  |
| הגריפונים | ליגת העל המזרח אירופית בפוטבול | פוטבול אמריקאי | אצטדיון פושקין | 2009 | 1 אליפות רוסיה |  |
| הלגיון הצפוני | ליגת העל המזרח אירופית בפוטבול ובאליפות רוסיה בפוטבול | פוטבול אמריקאי | אצטדיון דינמו | 2012 |  |  |

סק"א ארנה
היכל הקרח
היכל הספורט יובילייני
אצטדיון פטרובסקי
ערים תאומות

פינלנד טורקו, פינלנד
גרמניה המבורג, גרמניה
גרמניה דרזדן, גרמניה
סרביה בלגרד, סרביה
גרמניה נויקלן, גרמניה
קרואטיה זגרב, קרואטיה
ארצות הברית לוס אנג'לס, קליפורניה, ארצות הברית
צ'כיה פראג, צ'כיה
צרפת פריז, צרפת
פולין ורשה, פולין
פולין גדנסק, פולין
איטליה מילאנו, איטליה
טורקיה איסטנבול, טורקיה
הודו מומבאי, הודו
צרפת ניס, צרפת
ארצות הברית סיינט פיטרסברג, פלורידה, ארצות הברית
ישראל ראשון לציון, ישראל
לוקסמבורג לוקסמבורג, לוקסמבורג
ישראל חיפה, ישראל
ספרד סנטה קרוס דה טנריפה, ספרד
ישראל בית דגן, ישראל
תוניסיה ביזרטה, תוניסיה (מ־2013)
ישראל נתניה, ישראל (מ־2017)
גלריה

ארמון יקטרינה
ארמון קונסטנטין
גשר בולשאוחטינסקי
כנסיית הדורמיציון
מפת העיר, 1888
רציף האדמירליות על גדת נהר הנייבה, בשעה 23:15. המונים ממתינים למשט מפרשי הארגמן כחלק מפסטיבל הלילות הלבנים.
סמסונג

| --- | --- |


סמסונג טאון באזור תחנת גנגנאם בסיאול
 נתונים כלליים
 סוג:  חברה ציבורית
 בורסה:  בורסת קוריאה (005930, 005935) 
 מוטו:  Imagine the Possibilities
 מייסדים:  לי בינג-צ'ול
 תקופת הפעילות:  1938, דרום קוריאה דרום קוריאה – הווה
 מיקום המטה:  סמסונג טאון 
 משרד ראשי:  סיאול, קוריאה הדרומית
 ענפי תעשייה:  קונצרן
 מוצרים עיקריים:  אלקטרוניקה, רכיב אלקטרוני, מכשיר אלקטרוני, מכונית, ציוד רפואי, זיכרון הבזק, DRAM, ציוד רשת, ביגוד, בידור, מכשירי חשמל ביתיים, טלפון סלולרי, בניית אוניות, כימיה, מימון, בניית כלי טיס 
 הכנסות:   305 מיליארד דולר (2014)
 רווח תפעולי:  6,700,000,000 דולר אמריקאי (נכון ל־2020) 
 רווח:   22.1 מיליארד דולר (2014)
 הון עצמי:   231.2 מיליארד דולר (2014)
 עובדים:  320,671 (2017)
  
 samsung.com
 
סמסונג (באנגלית: Samsung; בקוריאנית: 삼성 או 三星) היא קונצרן דרום-קוריאני רב-לאומי, הכולל מספר גדול של חברות בת.
לסמסונג שייכות בין היתר החברות סמסונג אלקטרוניקה (חברת טכנולוגיית המידע הגדולה בעולם, על פי הכנסותיה בשנת 2012), סמסונג תעשיות כבדות (יצרנית הספינות השנייה בגודלה בעולם על פי הכנסות שנת 2010), סמסונג הנדסה וסמסונג C&T (בהתאמה, המקומות ה-13 וה-36 ברשימת חברות הבנייה הגדולות בעולם), סמסונג ביטוח חיים (חברת ביטוח החיים ה-14 בגודלה בעולם), ו-Cheil Worldwide (סוכנות הפרסום ה-16 בגודלה בעולם, על פי הכנסות שנת 2011).
מנכ"ל החברה הוא קון-הי לי. סמסונג (משמעות השם בסינית קוריאנית: שלושה כוכבים) הוקמה על ידי לי בינג-צ'ול. מחזור הכספים של החברה בשנת 2009 עמד על 172.5 מיליארד דולר, והרווח הנקי על 13.8 מיליארד דולר. בשנת 2012 העסיקה סמסונג 344 אלף עובדים, והייתה אחראית ל-13% מהיצוא של קוריאה הדרומית.
בישראל ישנן 26 חנויות המוכרות את מוצרי סמסונג וכן מרכז פיתוח לרכיבים בתל אביב (היה בעבר ברמת גן).
בשנת 2015 היה מאבק בין משפחת לי, בעלת השליטה בסמסונג, לבין פול אליוט סינגר שכללו פרסומים בעיתנות עם ניחוח אנטישמי.
היסטוריה

בשנת 1938, ייסד לי בינג-צ'ול את חברת סמסונג בעיר דאיגו שבקוריאה הדרומית. סמסונג החלה את דרכה כחברת סחר קטנה עם ארבעים עובדים הממוקמים בסו-דונג (כיום אינגיו-דונג). הוא עסק בדגים יבשים וסוכר, פעילות שמאוחר יותר נמכרה לחברת מזון מקבוצה אחרת. בשנת 1958 החלה סמסונג להציע שירותי ביטוח. בשנת 1963 היא הקימה חנות "כל-בו" שנפתחה בעיר בשם קנג'יו. בשנת 1965 החלה סמסונג להפיץ ולמכור עיתון יומי (כיום העיתון אינו קיים). בשנת 1969 הוקמה חברת סמסונג-אלקטרוניק. בשנת 1974 נכנסה סמסונג לתחום התעשיות הכבדות, וב-1976 זכתה החברה לייצא מוצרים על ידי הממשלה הדרום-קוריאנית, כחלק ממדיניותה לעידוד ייזום ופיתוח. בשנת 1982 הקימה סמסונג קבוצת בייסבול מקצוענית. בשנת 1983 ייצרה החברה את שבב המחשב הראשון שלה: SDRAM 64K.
לקראת סוף שנות ה-80, סמסונג החלה להשקיע מאמצים באלקטרוניקה ופטרוכימיה.
בשנת 2008 סמסונג שברה כמה שיאים ונכנסה לספר השיאים של גינס בכמה קטגוריות:
Z370 – מכשיר טלפון נייד דור שלישי, בעובי של 8.4 מ"מ מסדרת ה-Ultra Edition, המהווה את הדגם הדק ביותר בקטגוריה זו.
U100, C210 – מסדרת ה-Ultra Edition, שני דגמים מקבילים אחד לשני, כאשר ה-U100 מיועד לשימוש ברשתות ה־GSM, וה-C210 לשימוש תחת טכנולוגיית ה-CDMA, ושניהם מחזיקים בשיא העולמי של הטלפון הדק ביותר בעולם – כ־5.9 מ"מ בלבד.
B600 – טלפון עם מצלמה דיגיטלית בעלת רזולוציית צילום מקסימלית של 10 מגה-פיקסלים, זום אופטי פי 3 ודיגיטלי פי 5, פוקוס אוטומטי על עצמים מצולמים, פלאש עוצמתי ומהירות לכידה של 1:2,000.
f480 – טלפון נייד עם מקשים מדגם Samsung F480.
בשנת 1993 התפצלה מסמסונג קבוצת CJ.
בשנת 1994 נוסדה חטיבת סמסונג מוטורס למכוניות, שנמכרה לאחר מכן ברובה (70%) לרנו. כמה מדגמי רנו המיובאים לישראל, כגון רכב הפנאי "קולאוס" והמכונית המשפחתית "פלואנס" הם דגמים של סמסונג במקורם.
משפטי הפטנטים

החל משנת 2011 מנהלות החברות אפל וסמסונג מאבק משפטי חוצה גבולות, על הפרות פטנטים במדינות רבות: בהולנד, גרמניה, יפן, קוריאה הדרומית, בריטניה, ארצות הברית ועוד. באוגוסט 2012 פסק בית המשפט בלוס אנג'לס כי סמסונג העתיקה פטנטים מאפל וממשק המשתמש הייחודי של מערכת ה־iOS, הועתק לרשימה ארוכה של מכשירי סמסונג, והמושבעים קבעו שסמסונג תשלם לאפל סכום של 1.05 מיליארד דולר על הפרת הפטנטים. סכום זה קוצץ ב-50% לסכום של 598.9 מיליון דולר בסוף פברואר 2013 על ידי השופטת לוסי קו לאחר שמצאה ליקויים בחישובי המושבעים. ב-21 בנובמבר 2013 פסק שופט אמריקני בהמשך למשפט הפטנטים הקודם שסמסונג תשלם לאפל 290 מיליון דולר נוספים בגין הפרת זכויות יוצרים.
במרץ 2014 פסק בית המשפט בסופו של דבר, כי סמסונג תשלם לאפל סכום של 940 מיליון דולר בגין הפרת הפטנטים, אך תורשה למכור את מכשיריה ברחבי ארצות הברית. בדצמבר 2015 הצהירה סמסונג כי תסכים לשלם לאפל סכום של 548 מיליון דולר. בינואר 2016 הצליחה אפל לקבל החלטה הצהרתית של בית המשפט לערעורים כי יאסר על סמסונג למכור תשעה דגמים של סמרטפונים מיושנים, שכבר לא מיוצרים בידי סמסונג. בדיון על הפרת שלושה פטנטים נוספים, ב-26 בפברואר 2016, הפך בית המשפט הפדרלי לערעורים את החלטת בית המשפט מסן חוזה ממאי 2014 שקבעה כי סמסונג הפרה שלושה פטנטים של אפל, וביטל את ההוראה לפצות את אפל ב-119.6 מיליון דולר.
חטיבות של הקבוצה

תעשיות אלקטרוניקה – מייצרים בין היתר מסכים, כרטיסי זיכרון, מחשבים ניידים, טלפונים ניידים
שירותים פיננסיים
תעשיות כימיות
מכונות לתעשיות כבדות
הנדסה ובנייה
קמעונאות ובידור
ביגוד
פרסומות
חינוך ושירותים רפואיים
מסחר ופיתוח משאבים
מלונאות
שירותי אבטחה
חטיבת המזון
ראו גם

קטגוריה:סמסונג גלקסי
סמסונג C&T
אודין (תוכנה)
הערות שוליים

↑   בלומברג סוכנויות הידיעות, סמסונג "נגד היהודים מוול סטריט": הסכסוך העסקי שמסעיר את דרום קוריאה, באתר TheMarker‏, 16 ביולי 2015
↑  שבה בית המשפט העליון דחה תביעה של אפל נגד סמסונג, 3 ביוני 2013
↑  ניב ליליאן, ‏עורכי הדין של אפל שימו לב: גם הנגר שבנה שולחן עם פינות מעוגלות העתיק מאייפון, באתר ‏מאקו‏, 25 באוגוסט 2012
↑  גיא לוי, אפל זוכה במשפט הפטנטים, באתר ynet, 25 באוגוסט 2012
↑  ניצן סדן, מלחמת הפטנטים: סכום הפיצוי של סמסונג לאפל נחתך בכ-50%, באתר כלכליסט, 1 במרץ 2013
↑  רועי אחירון, אפל נגד סמסונג: האנשים מאחורי ההחלטה, באתר TGSPOT,‏ 28 באוגוסט 2012
↑  נדב נוימן, ‏מלחמת הפטנטים: סמסונג תיאלץ לשלם לאפל עוד 290 מיליון דולר, באתר גלובס, 21 בנובמבר 2013
↑  בית המשפט לערעורים הפך את ההחלטה בתביעת הפטנטים של אפל נגד סמסונג, באתר כלכליסט, 26 בפברואר 2016
| --- | --- |
בקרת זהויות :  BNE: XX223079  BnF: cb123544420 (data)  GND: 6139244-3  ISNI: 0000 0004 0642 3426  MusicBrainz: 1ce639a8-4d95-4e49-9c10-6da1fbcccf9c  NDL: 00635341  NLK: KAB201805433  SUDOC: 03253213X  VIAF: 4155103912676200114   WorldCat (עם VIAF): 4155103912676200114 
הסמליל הישן של סמסונג בשנת 1980
הסמליל הישן של סמסונג בשנת 1993
הסמליל הישן של סמסונג בשנת 2005
הסמליל החדש של סמסונג בשנת 2013-הווה